К.С. БР закондарының , Башҡортостан Республикаһы Дәүләт Йыйылышы — Ҡоролтай , Башҡортостан Республикаһы Президенты , Башҡортостан Республикаһы Хөкүмәте һ.б. респ. башҡарма власть һәм урындағы үҙидара органдарының норматив акттары Конституцияға ярашлы булыуы тураһындағы эштәрҙе ҡарай һәм хәл итә ; БР Конституцияһына аңлатма бирә ; үҙ вәкәләтенә ҡараған мәсьәләләр буйынса закондар сығарыу инициативаһы менән сығыш яһай , граждандарҙың конституцион хоҡуҡтарын һәм азатлыҡтарын боҙоуға ҡарата ялыуҙарын , федераль һәм респ. закондары менән уның компетенцияһына индерелгән башҡа конституцион-хоҡуҡи мәсьәләләрҙе ҡарай .